ZAPISNIK

46. (četrdeset i šeste) sjednice Vijeća Gradske četvrti Novi Zagreb – istok, održane u četvrtak, 30. siječnja 2025. u sjedištu Gradske četvrti Novi Zagreb – istok, Zagreb, Ulica sv. Mateja 93, s početkom u 19:00 sati


NAZOČNI ČLANOVI VIJEĆA:
Marsela Alić, Ivana Gucek, Olgica Gavrilović, Sandra Kapetanović Bitići, Svjetlana Lugar, Davor Matković, Iskra Mandarić, Matej Mišić, Vanja Mojzeš, Frane Knezović, Jadranka Šlipogor, Tihomir Vedriš, Andrej Vidatić, Milan Knežević, Goran Šikić, Ružica Palijan, 


NENAZOČNI ČLANOVI VIJEĆA: 
	
Branka Čižmešija, Martina Hegedušić, Valentino Rajković


OSTALI NAZOČNI: 
Martina Kurić – voditeljica PO Novi Zagreb – istok
	

Sjednicu otvara Ivana Gucek, predsjednica Vijeća Gradske četvrti Novi Zagreb – istok i pozdravlja sve nazočne.

Predsjednica  konstatira da je sjednici nazočno 16 od 19 članova Vijeća, čime su stečeni uvjeti za raspravu i pravovaljano odlučivanje.


USVAJANJE ZAPISNIKA
	Vijeće jednoglasno prihvaća tekst zapisnika bez izmjena sa 45. sjednice Vijeća održane 23. prosinca 2024. 


USVAJANJE DNEVNOG REDA
	Predsjednica Vijeća predlaže da se članovi Vijeća izjasne o svim predloženim točkama dnevnog reda, ukoliko ima prijedloga o izostavljanju pojedine točke dnevnog reda ili da se izmjeni njihov redoslijed ili ako ima prijedloga za dopunu dnevnog reda.

	Predsjednica Vijeća predlaže uklanjanje točke 13. predloženog dnevnog reda sa dnevnog reda sjednice:

13.	Prijedlog zaključka o postavljanju dodatne horizontalne i vertikalne prometne signalizacije u Ulica Bani, u zoni k. br. 81


Vijeće jednoglasno prihvaća izmjenu dnevnog reda. 

Vijeće jednoglasno prihvaća redoslijed točaka dnevnog reda.

Vijeće jednoglasno prihvaća izmijenjeni dnevni red u cijelosti koji glasi:


D N E V N I  R E D :


1. Prijedlog Programa rada Vijeća Gradske četvrti Novi Zagreb – istok za 2025. godinu
Predlagatelj: Predsjednik Vijeća
2. Prijedlog Izvješća o radu Gradske četvrti Novi Zagreb – istok za 2024. godinu
Predlagatelj: Predsjednik Vijeća
3. Prijedlog zaključka o popisu prioriteta Gradske četvrti Novi Zagreb – istok za aktivnosti u nadležnosti podružnice Vodoopskrba i odvodnja d.o.o.
Predlagatelj: Predsjednica Vijeća
4. Prijedlog zaključka o uvrštavanju javnih zelenih površina na području Mjesnog odbora Utrine u redovno održavanje
Predlagatelj: Predsjednica Vijeća
5. Prijedlog zaključka o održavanju i čišćenju liftova u pothodnicima na području Gradske četvrti Novi Zagreb – istok
Predlagatelj: Predsjednica Vijeća
6. Prijedlog zaključka o uređenju prostora u ulici Strohalov prilaz, k.č. 710/283, k.o. Zaprudski otok
Predlagatelj: Predsjednica Vijeća
7. Prijedlog zaključka o izgradnji i održavanju javnog WC-a na Meštrovićevom trgu
Predlagatelj: Predsjednica Vijeća
8. Prijedlog zaključka o redovitom čišćenju i pražnjenju koševa za otpatke na javnim površinama na području Mjesnog odbora Zapruđe
Predlagatelj: Predsjednica Vijeća
9. Prijedlog zaključka o izgradnji rampe za osiguranje pristupačnosti građevini osobama s invaliditetom i smanjene pokretljivosti ispred stambene zgrade Ulica Mije Šiloboda Bolšića 13
Predlagatelj: Predsjednica Vijeća
10. Prijedlog zaključka o izgradnji parkirališta u Ulici Nade Klaić, k.č. 710/107 k.o. Zaprudski otok
Predlagatelj: Predsjednica Vijeća
11. Prijedlog zaključka o izgradnji parkirališta ispod Mosta mladosti
Predlagatelj: Predsjednica Vijeća
12. Prijedlog zaključka o postavljanju video nadzora na sva dječja igrališta i vježbalište na području MO Zapruđe
Predlagatelj: Predsjednica Vijeća
Predlagatelj: Predsjednica Vijeća
13. Prijedlog zaključka o smirivanju prometa u Ulici Kamenarka
Predlagatelj: Predsjednica Vijeća
14. Prijedlog zaključka o postavljanju fizičkih prepreka za sprječavanje nepropisnog parkiranja vozila u zoni pješačkih prijelaza, u Ulici Božidara Magovca kod kbr. 52
Predlagatelj: Predsjednica Vijeća
15. Prijedlog zaključka o postavljanju fizičkih prepreka za sprječavanje nepropisnog parkiranja vozila na nogostupu u Šišićevoj ulici
Predlagatelj: Predsjednica Vijeća
16. Prijedlog o postavljanju fizičkih prepreka za sprječavanje nepropisnog parkiranja vozila kod stambene zgrade u Ulici Hrastin prilaz
Predlagatelj: Predsjednica Vijeća
17. Prijedlog zaključka o rješavanju problematike nepropisnog parkiranja na križanju ulica Skokov prilaz i Ukrajinska ulica
Predlagatelj: Predsjednica Vijeća
18. Prijedlog zaključka o svjetlosnom onečišćenju s površine k.č.br. 719/293, k.o. Zaprudski otok
Predlagatelj: Predsjednica Vijeća
19. Prijedlog zaključka o postavljanju prometnog ogledala u Balokovićevoj ulici
Predlagatelj: Predsjednica Vijeća
20. Prijedlog zaključka o smanjenju broja rezerviranih parkirališnih mjesta za taxi vozila na zapadnom dijelu parkirališta u Balokovićevoj ulici
Predlagatelj: Predsjednica Vijeća
21. Pitanja, prijedlozi i obavijesti  


Ad. 1. Prijedlog Programa rada Vijeća Gradske četvrti Novi Zagreb – istok za 2025. godinu
 
Članovi Vijeća primili su materijal uz poziv. 
Predsjednica uvodno obrazlaže predmetnu točku dnevnog reda te otvara raspravu.

Vijeće bez rasprave jednoglasno donosi								


P R O G R A M   R A D A
VIJEĆA GRADSKE ČETVRTI
NOVI ZAGREB - ISTOK
za 2025.  godinu

I. UVOD

         	Vijeće Gradske četvrti Novi Zagreb - istok će tijekom 2025. godine ispunjavati zadaće i obveze određene Statutom Grada Zagreba i Pravilima Gradske četvrti Novi Zagreb - istok, a sve u skladu s pozitivnim zakonskim propisima i Poslovnikom o radu Vijeća Gradske četvrti. Program rada je u skladu sa sredstvima koja su prema Proračunu Grada Zagreba za 2025. godinu dodijeljena Gradskoj četvrti  u ukupnom iznosu od 6.340.000,00 eura. Sredstva za plan komunalnih aktivnosti iznose 1.779.000,00 eura (bez sredstva kapitalnih donacija neprofitnim organizacijama i sredstava namijenjenih nabavi uredske opreme i namještaja). Sredstva za plan komunalnih aktivnosti rasporedit će se tako da u jednakom omjeru mjesni odbori predlažu utrošak 70% sredstva, a Vijeće Gradske četvrti predlaže utrošak 30% sredstva.
	Sredstva za poslove održavanja u mjesnim odborima (planovi malih komunalnih akcija) iznose 516.000,00 eura.
         	Zadatak Vijeća je da i dalje usko surađuje s vijećima mjesnih odbora koji predlažu akcije prioritetne i nužne za pojedino područje Gradske četvrti. Time se maksimalno pospješuje učinkovitost svih oblika suradnje sa građanima kao i njihovo sudjelovanje u upravljanju radom Gradske četvrti. Rad Vijeća Gradske četvrti u suradnji s vijećima mjesnih odbora je efikasniji i kvalitetniji, jer olakšava izbor prioritetnih akcija po mjesnim odborima.


II. POLAZNE OSNOVE

	            Djelovanje Vijeća Gradske četvrti Novi Zagreb – istok (u nastavku: Vijeće) polazi od sagledavanja stanja, potreba i problema Gradske četvrti:

1. stanje komunalne infrastrukture, potrebe izgradnje, planova razvoja i uređenja naselja, kvalitete komunalnog standarda i kvalitete stanovanja;

1. uključivanje Vijeća u rasprave o prostornom planiranju i Generalnom urbanističkom planu;

1. potrebe sanacije dotrajalih kolnika, nogostupa i parkirališta;

1. uređivanje postojećih parkova i zelenih površina;

1. iniciranje izgradnje prostora za društvene potrebe;

1. uređivanje dječjih igrališta s novom opremom;

1. zadovoljavanje potreba stanovnika na području predškolskog odgoja i obrazovanja, javnog zdravstva, socijalne skrbi, kulture, tehničke kulture i športa;

1. predlaganje i praćenje mjera i akcija za zaštitu i unapređivanje okoliša;

1. sveobuhvatna i temeljita analiza ukupnog stanja i strukture stanovništva na području gradske četvrti, kao osnovom za osmišljavanje djelovanja Vijeća u pitanjima iz njihove nadležnosti;

1. osmišljavanje koncepta razvoja četvrti temeljen na obilježjima, strukturi i potrebama stanovništva Gradske četvrti Novi Zagreb – istok, podupirati razvoj malog i srednjeg poduzetništva, obrta i zanatstva, razvoj ustanova i športskih objekata.

                Vijeće će također djelovanje u tekućoj godini usmjeriti na daljnjem stvaranju neophodnih, organizacijskih, informacijskih, materijalnih i drugih uvjeta za kvalitetno funkcioniranje Gradske četvrti.


III. GLAVNI CILJEVI

                Sukladno svojim ovlastima, definiranim Zakonom o Gradu Zagrebu, Statutu Grada Zagreba i Pravilima Vijeća Gradske četvrti Novi Zagreb – istok, Vijeće u 2025. godini, želi ostvariti sljedeće ciljeve:

            1.   suradnja s mjesnim odborima na području gradske četvrti;

1. opremanje i održavanje svih prostora mjesnih samouprava;

1. osigurati sustavno prikupljanje i obradu, te primjerenu dostupnost javnosti svih bitnih podataka o području Gradske četvrti, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj četvrti (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);

1. kontinuirano pratiti ostvarivanje planova izgradnje i obnove komunalnih objekata, te drugih godišnjih planova gradskih upravnih tijela i trgovačkih društava na području Gradske četvrti, predlagati trgovačkim društvima rješavanje akutnih problema (prometnice, parkirališta, parkovi itd);

1. omogućiti članovima Vijeća, kao i drugim zainteresiranim građanima, pravodobnu i potpunu informiranost o odlučivanju gradskih upravnih tijela grada Zagreba o pitanjima od interesa za Gradsku četvrt, davanje mišljenja, te podnošenje inicijativa i prijedloga;

1. suradnja Vijeća sa svim javnim ustanovama, udrugama građana, sportskim, kulturnim, zdravstvenim, humanitarnim i drugim organizacijama sa područja Gradske četvrti.


IV. ZADACI I ROKOVI

                Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2024. godine, raspravljati i donositi odgovarajuće akte, a sve u skladu s pozitivnim zakonskim propisima i Poslovnikom o radu Vijeća Gradske četvrti, i to slijedom navedenih aktivnosti:

1. Donijeti Izvješće o radu Vijeća Gradske četvrti Novi Zagreb - istok u 2024. godini;
2. Donijeti Program rada Vijeća Gradske četvrti Novi Zagreb - istok za 2025. godinu;
3. Donijeti Plan potreba za aktivnostima, programima i projektima unapređenja kvalitete života građana za 2025. godinu;
4. Pratiti realizaciju Plana komunalnih aktivnosti Gradske četvrti Novi Zagreb - istok u 2025. te po potrebi donositi zaključke o izmjeni i dopuni Plana komunalnih aktivnosti;
5. Usvojiti Izvješće o izvršenju plana komunalnih aktivnosti u 2024. godini;
6. Usvojiti Godišnji izvještaj o izvršenju financijskog plana Gradske četvrti Novi Zagreb - istok za 2024 godinu;
7. Prema potrebi, donijeti Prijedlog izmjene programa održavanja komunalne infrastrukture i usvojiti izmjenu Financijskog plana za 2025. godinu;
8. Donijeti Zaključak o prijedlozima akcija u programima Gradskog ureda za obnovu, izgradnju, prostorno uređenje, graditeljstvo i komunalne poslove
9. Pripremiti i usvojiti Prijedlog prioriteta Plana komunalnih aktivnosti za 2026. godinu; 
10. Usvojiti Financijski plan Gradske četvrti Novi Zagreb - istok za 2026. godinu;
11. Usvojiti Plan komunalnih aktivnosti Gradske četvrti Novi Zagreb - istok u 2026. godini
12. Predložiti Gradskoj skupštini Program održavanja komunalne infrastrukture na području Gradske četvrti Novi Zagreb - istok za 2026. godinu; 
13. Donijeti, prema potrebi, izmjene Pravila i Poslovnika o radu Gradske četvrti Novi Zagreb - istok;
14. Pratiti stanje objekata mjesne samouprave i drugih prostora namijenjenih korištenju građana na području Gradske četvrti Novi Zagreb - istok s prijedlozima njihove obnove, sanacije i opremanja u skladu s financijskim mogućnostima;
15.  Aktivnije komunicirati sa gradskim službama.



V. TEKUĆA PITANJA

                Vijeće će, osim navedenog, tijekom 2025. godine, raspravljati i o drugim pitanjima koja sukladno Statutu Grada Zagreba, ocijeni značajnim. Ono će također raspravljati i donositi mišljenja o prijedlozima akata, o kojima su gradonačelnik, gradska upravna tijela i trgovačka društva dužni, prije njihova donošenja, zatražiti mišljenje Vijeća ili predsjednika Vijeća sukladno  Statutu Grada Zagreba



Ad. 2. Prijedlog Izvješća o radu Gradske četvrti Novi Zagreb – istok za 2024. godinu

Članovi Vijeća primili su materijal uz poziv. 
Predsjednica uvodno obrazlaže predmetnu točku dnevnog reda te otvara raspravu.

Vijeće bez rasprave većinom glasova ( 15 ZA i 1 SUZDRŽANI) donosi

										

IZVJEŠĆE 
O RADU VIJEĆA GRADSKE ČETVRTI 
NOVI ZAGREB – ISTOK 
za 2024. godinu


1. UVODNE NAPOMENE

           Vijeće Gradske četvrti Novi Zagreb – istok je svoj rad i djelovanje usmjerilo na razvoj mjesne samouprave, a na temelju Statuta Grada Zagreba i Pravila Gradske četvrti Novi Zagreb – istok.
	Osnovna djelovanja bila je usmjerena na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
		Obzirom na to da Gradska četvrt Novi Zagreb – istok sačinjava sedam urbanih i četiri prigradske mjesne samouprave, vodilo se računa o zadovoljavanju specifičnih potreba građana obzirom na prioritete.

Sastav Vijeća:

Ivana Gucek, Branka Čižmešija, Olgica Gavrilović, Martina Hegedušić, Sandra Kapetanović Bitići, Svjetlana Lugar, Davor Matković, Iskra Mandarić, Valentino Rajković, Matej Mišić, Vanja Mojzeš, Frane Knezović, Jadranka Šlipogor, Tihomir Vedriš, Andrej Vidatić, Milan Knežević, Goran Šikić, Ružica Palijan, Marsela Alić

Dana 13. rujna 2024.  Tonko Bogovac prestaje obnašati dužnost člana Vijeća zbog obnašanja nespojive dužnosti.
Dana 13. rujna 2024. Ivana Gucek započinje s obnašanjem dužnosti članice Vijeća aktivacijom mandata stavljenog u mirovanje.
Dana 13. rujna 2024. Iskra Mandarić započinje s obnašanjem dužnosti zamjenice člana Vijeća.
Dana 30. rujna 2024 za predsjednicu izabrana je Ivana Gucek.
Zamjenik člana Vijeća, Denis Maglečić, dana 30. lipnja 2023. podnio je ostavku na mjesto zamjenika člana Vijeća Gradske četvrti Novi Zagreb – istok te je umjesto njega predložena Štefica Muhvić.
Dana 28. lipnja 2024. članica Vijeća Štefica Muhvić prestaje obnašati dužnost zamjenice člana te umjesto nje predložen je Valentino Rajković.
Zamjenik člana Vijeća Antonio Pavlečić, dana 30. lipnja 2023. podnio je ostavku na mjesto zamjenika člana Vijeća Gradske četvrti Novi Zagreb – istok te je umjesto njega predložen Kristijan Frida.
Dana 28. lipnja član Vijeća Kristijan Frida prestaje obnašati dužnost zamjenika člana te je umjesto njega predložen Frane Knezović.


1. O RADU VIJEĆA

Koristeći podatke iz tabelarnog dijela izvješća i zapisnika sa sjednica Vijeća Gradske četvrti Novi Zagreb - istok iskazujemo zbirne brojčane pokazatelje o osnovnim oblicima rada Vijeća Gradske četvrti Novi Zagreb - istok.


2.1.    SJEDNICE VIJEĆA

	U 2024. godini ukupno je održano dvanaest (12) sjednica Vijeća Gradske četvrti Novi Zagreb – istok, od kojih niti jedna nije sazvana po hitnom postupku.
	Ukupni broj točaka dnevnog reda na svim sjednicama Vijeća Gradske četvrti Novi Zagreb - istok u 2024. godini je sto sedamdeset i jedan (162), odnosno prosječno 14 točaka dnevnog reda po sjednici Vijeća Gradske četvrti.
	Na samim sjednicama bilo je predloženo ukupno dvadeset i sedam (27) dopunskih točaka, uglavnom iz razloga kasnog prispijeća materijala za koje je bilo potrebno dati mišljenje sukladno članku 86. stavcima 1. i 2.  Statuta Grada Zagreba i zaključaka Vijeća mjesnih odbora.
	Ukupno vrijeme trajanja sjednica bilo je približno 15 sati tijekom čitave godine, odnosno prosječno 1 sat i 25 minuta po sjednici.
		Rezultat rada Vijeća na sjednicama je donošenje odgovarajućeg akta po svakoj pojedinoj točci dnevnog reda.
	Prisutnost članova Vijeća Gradske četvrti Novi Zagreb – istok sjednicama Vijeća u 2024. godini u prosjeku je šesnaest (16) od devetnaest (19) članova.
		Ukupni broj akata donesen na sjednicama Vijeća Gradske četvrti Novi Zagreb – istok u 2024. godini je sto devedeset i osam (182).
	Prema nadležnosti, 173 akata bilo je temeljem članka 15. Pravila Gradske četvrti Novi Zagreb – istok, tj. iz samostalne nadležnosti (zaključci vezani uz status članova Vijeća, Financijski plan i njegove izmjene, Plan komunalnih aktivnosti sa rebalansima i slično).
	Manji dio akata, njih 9 donesen je sukladno članku 25. Pravila, odnosno radilo se o davanju mišljenja na akte koje donosi Gradska skupština Grada Zagreba.	
	Kvaliteta odlučivanja na sjednici Vijeća ovisi i o broju sudionika u raspravi po pojedinoj točci dnevnog reda, te o dosegnutoj većini glasova potrebnih za zaključenje pojedine točke dnevnog reda.
	Broj prijavljenih za raspravu varirao je ovisno o značaju teme, tako da je u pravilu najveći bio prilikom rasprava koje se tiču specifičnih problema života na ovom području. Međutim, i pojedine Skupštinske točke dnevnog reda izazivale su interes članova, pa je prosječni broj prijavljenih za raspravu po pojedinoj točci dnevnog reda bio 7, dakle više od trećine ukupnog broja članova.

	Od navedenih 162 točki, 86 su donesene jednoglasno.

	Sjednice su javne, te su im u 8 navrata prisustvovali bilo građani, bilo članovi mjesnih odbora. 


2.1.1.  Radna tijela Vijeća

	Radna tijela Vijeća Gradske četvrti Novi Zagreb - istok koja su zajedala tijekom 2024. godine su:
1. Mandatno povjerenstvo – predsjednik i 2 člana Vijeća.
            

2.1.2. Predsjednik Vijeća

		Dužnosti predsjednika Vijeća definirane su odredbama Pravila Gradske četvrti Novi Zagreb - istok (članak 22. i 24.) i te odredbe predstavljaju osnove za prikaz kvantitativnih pokazatelja o aktivnostima predsjednika Vijeća.
		Predsjednik Vijeća saziva sjednicu Vijeća. Vijeće Gradske četvrti odnosno predsjednik Vijeća daje mišljenja nadležnim upravnim tijelima u roku, o pitanjima o kojima su ta tijela dužna zatražiti mišljenje, odnosno koja su važna za Gradsku četvrt. Predsjednik Vijeća izvješćuje Vijeće o pitanjima o kojima ga informiraju  gradonačelnik i gradska upravna tijela.


2.1.3. Potpredsjednik Vijeća

	Potpredsjednik Vijeća obnaša svoje dužnosti sukladno odredbama Pravila Gradske četvrti Novi Zagreb - istok (članak 23.)
	

2.1.4. Članovi Vijeća

	Prava i dužnosti članova Vijeća određena su odredbama članka 13. Pravila Gradske četvrti Novi Zagreb - istok.


2. 2. SADRŽAJ RADA VIJEĆA

		Vijeće Gradske četvrti Novi Zagreb – istok pridržavalo se odredbi Statuta Grada Zagreba i u svojoj samostalnoj nadležnosti donijelo je potrebne akte za 2024. godinu: Izvješće o radu Vijeća Gradske četvrti Novi Zagreb – istok za 2023., Program rada Vijeća za 2024., Plan  potreba za aktivnostima, programima i projektima unapređenja kvalitete života građana Gradske četvrti Novi Zagreb - istok u 2025., Zaključak o izmjeni Financijskog plana za 2024., Financijski plan Gradske četvrti Novi Zagreb – istok za 2025., četiri zaključka o izmjeni Plana komunalnih aktivnosti Gradske četvrti Novi Zagreb – istok za 2024. te Plan komunalnih aktivnosti Gradske četvrti Novi Zagreb – istok za 2025.
	Uz navedeno, Vijeće je donijelo i ranije spomenutih 56. akata sukladno članku 25. Pravila o radu, najvećim dijelom temeljem članka 86. Statuta grada Zagreba.


3.        ZAKLJUČNE OCJENE

	Vijeće Gradske četvrti Novi Zagreb – istok nastojalo je svojim radom doprinijeti razvoju mjesne samouprave, poboljšanju uvjeta življenja na području Gradske četvrti, kao i  sudjelovanju u donošenju akata Grada Zagreba i Gradske skupštine Grada Zagreba, a prvenstveno putem poboljšanja komunalnog standarda sredstvima Plana komunalnih aktivnosti.

	Vijeće je u 2024. godini angažiranjem svojih članova uspjelo  prepoznati najvažnije interese i potrebe stanovnika, te svojim savjesnim i odgovornim obnašanjem dužnosti doprinijeti poboljšanju kvalitete života u našoj Gradskoj četvrti. Vijeće je, u skladu s dinamičnim razdobljem, usklađivalo svoj rad i donosilo zaključke kako bi što uspješnije realiziralo Plan komunalnih aktivnosti i Plan održavanja komunalne infrastrukture, kao i planove malih komunalnih akcija mjesnih odbora. Vijeće je sustavno pratilo realizaciju akcija i promptno reagiralo na sve probleme i zastoje.


Tablica 1. Sjednice Vijeća Gradske četvrti

	Broj održanih sjednica Vijeća GČ
	13

	Broj članova Vijeća gradske četvrti
	19

	Prosječan broj prisutnih članova Vijeća (po sjednici)
	16

	Broj sjednica koje su odgađane ili prekidane zbog nedovoljnog broja prisutnih članova Vijeća
	0

	Ukupan broj točaka dnevnih redova održanih sjednica Vijeća
	162

	Prosječan broj točaka dnevnog reda po sjednici
	14

	Ukupan broj akata (zaključaka, planova i dr.) donesenih na sjednicama Vijeća
	182

	Broj pitanja, zahtjeva i prijedloga članova Vijeća na koje su zatraženi odgovori ili očitovanja gradskih tijela ili drugih subjekata
	44

	Broj donesenih mišljenja Vijeća o prijedlozima (nacrtima) akata gradskih tijela
	9

	Broj aktivnih radnih tijela Vijeća (povjerenstava, radnih skupina i sl.) 
	1






Tablica 2. Prisutnost na sjednicama Vijeća Gradske četvrti u 2024. godini
[image: ]



Ad. 3. Prijedlog zaključka o popisu prioriteta Gradske četvrti Novi Zagreb – istok za aktivnosti u nadležnosti podružnice Vodoopskrba i odvodnja d.o.o.

Članovi Vijeća primili su materijal na sjednici. 
Predsjednica uvodno obrazlaže predmetnu točku dnevnog reda te otvara raspravu.
U raspravi sudjeluju: Ivana Gucek, Davor Matković, Marsela Alić, Ružica Palijan

Vijeće nakon provedene rasprave jednoglasno donosi

	Z A K L J U Č A K 
o popisu prioriteta Gradske četvrti Novi Zagreb – istok za aktivnosti u nadležnosti
 podružnice Vodoopskrba i odvodnja d.o.o. u 2025.

	
	
	
	
	

	1. Vijeće Gradske četvrti Novi Zagreb - istok donosi popis prioriteta Gradske četvrti Novi Zagreb – istok za aktivnosti u nadležnosti podružnice Vodoopskrba i odvodnja d.o.o. u 2025.

	
	
	
	
	

	R.br.
	Lokacija
	Mjesni
odbor
	opis
	obrazloženje

	1.
	Ulica Mladosti I. odvojak
	Buzin
	Izgradnja javnog kanala (kanalizacije) 
	Aktivnost se odnosi na izgradnju oko 550 metara javnog kanala (kanalizacije) prema Velikoj cesti. Aktivnost je potrebna kako se osigurao javni kanal (kanalizacija) za objekte koji nisu priključeni na javnu odvodnju. Također, u tijeku je izgradnja dvije zgrade (stambena i poslovna) te će dodatno opteretiti postojeći javni kanal, a izgradnjom bi se moglo spojiti na Veliku cestu te djelomično rasteretiti nakon izgradnje zgrada. VMO Buzin o tome je donijelo i zaključak na 30. sjednici od 29. studenog 2023. godine.

	2.
	Buzinska cesta 
	Buzin
	Rekonstrukcija javnog kanala 
	Aktivnost se odnosi prije svega na eventualno studiju o trenutnom stanju javne odvodnje, ili izradi projektne dokumentacije za rekonstrukciju javnog kanala u ulici Buzinska cesta. Naime, gotovo 90% javnih kanala (kanalizacija) u naselju Buzin izgrađeno je tijekom 1995. godine. Od tada, naselje Buzin doživjelo je visok stupanj urbanizacije, a posebno izgradnju poslovne zone na jugu i jugozapadu naselja. Takva izgradnja dovela je do izrazite opterećenosti javne odvodnje, ali i sve učestalije vremenske nepogode, odnosno obilne kiše, također dovode do određenih problema s odvodnjom. Cjelokupna javna odvodnja naselja Buzin dolazi u jednu točku (križanje ulice Grdenići s Buzinskom cestom) odakle se odvodnja nastavlja prema istoku, odnosno Svetoj Klari. Tijekom obilnih kiša, dolazi do čepa u tom dijelu gdje se sva odvodnja spaja u jednu točku. Radi toga, dolazi do izlijevanja kanalizacije, i to u više točaka (križanje ulice Bani s Buzinskim prilazom, križanje ulice Bani s Buzinskom cestom, križanje Grdenići i Buzinska cesta). Poseban problem predstavlja činjenica da se fekalije izlijevaju u park Pijovčina koji se proteže cijelom dužinom Buzinske ceste, što predstavlja izraziti zdravstveni problem od različitih zaraza obzirom da u parku često borave djeca. Iz tog razloga, potrebno je za početak učiniti određene korake (studija, ili projektiranje novog glavnog kolektora u naselju i sl.,) kako bi se navedeni problem u što većoj mjeri riješio

	3.
	MO Jakuševec
	Jakuševec
	Rekonstrukcija kolektora u Ulici Gata s izgradnjom preljevne građevine, crpne stanice i odvodnog kanala za otpadne vode naselja Jakuševac i Izgradnja i rekonstrukcija javnog kanala i vodoopskrbnog cjevovoda u dijelu naselja Jakuševac
	rekonstrukcija kolektora u ulici Gata do ispusnog kolektora s izgradnjom preljevne građevine, crpne stanice i odvodnog kanala za otpadne vode naselja Jakuševec do Glavnog sakupljača otpadnih voda Novog Zagreba i izgradnja javnog kanala i cjevovoda u dijelu naselja Jakuševec - sukladno planu VIO

	4.
	Ulica Lojenov prilaz 2-4
	Zapruđe
	prema planu VIO planirana je rekonstrukcija vodoopskrbnog cjevovoda
	VGČ putem Plana komunalnih aktivnosti u 2025. osiguralo je sredstva za uređenje dječjeg igrališta na istoj adresi - potrebno uskladiti radove

	5.
	Meštrovićev trg
	Zapruđe
	prema planu VIO planirana je rekonstrukcija vodoopskrbnog cjevovoda
	GU za obnovu u Programu građenja 2025. osiguralo je sredstva za rekonstrukciju Trga - potrebno uskladiti radove

	6.
	Adamičeva ulica
	Zapruđe
	prema planu VIO planirana je rekonstrukcija vodoopskrbnog cjevovoda
	u zadnjih godinu dana na glavnoj vodoopskrbnoj cijevi provedene dvije sanacije zbog puknuća
U PKA 2022 i PKA 2023 novo je  uređeno dječje igralište iza zgrade Adamičeva 3-15; prilikom radova treba pripaziti da ne dođe do oštećenja istog

	
	
	
	
	

	2. Vijeće također predlaže nadležnoj podružnici da razmotri prijedloge Vijeća vezano uz :

	
	
	
	
	

	R.br.
	Lokacija
	Mjesni
odbor
	opis
	obrazloženje

	1.
	Ulica Kamenarka
	Jakuševec
	izvedba priključaka u vodomjernim oknima - protupožarna zaštita 
	Hidrantski vod nije izveden niti priključen sukladno glavnom projektu 

	2.
	Vučetićev prilaz 1
	Zapruđe
	rješavanje problema spajanja oborinske odvodnje na kanalizaciju
	Prilikom izvođenja radova sanacije kolnika zamijenjen je postojeći poklopac šahta kojim prolazi kanalizacija zgrade. No, umjesto postojećeg poklopca zatvorenog tipa postavljen je poklopac otvorenog tipa, zbog čega stanari u donjim katovima zgrade trpe neugodne mirise iz kanalizacije, što narušava kvalitetu života.

	
	
	
	
	

	3.  Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost i podružnici Vodoopskrba i odvodnja d.o.o.

	
	
	
	
	




Ad. 4. Prijedlog zaključka o uvrštavanju javnih zelenih površina na području Mjesnog odbora Utrine u redovno održavanje

Članovi Vijeća primili su materijal uz poziv. 
Predsjednica uvodno obrazlaže predmetnu točku dnevnog reda te otvara raspravu.

Vijeće bez rasprave jednoglasno donosi


Z A K L J U Č A K
o uvrštavanju javnih zelenih površina na području Mjesnog odbora Utrine u redovno održavanje

1. Vijeće Gradske četvrti Novi Zagreb – istok podržava zaključke Vijeća Mjesnog odbora Utrine o uvrštavanju javnih zelenih površina u redovno održavanje.

2. Vijeće predlaže nadležnom gradskom uredu da razmotri mogućnost uvrštavanja javnih zelenih površina:

· K.č. 2391 i dio 2341/2, k.o. Zaprudski otok, u Šišićevoj ulici, kod križanja sa Ulicom Nade Klaić, skica u prilogu 1
· K.č. 710/220, k.o. Zaprudski otok, kod objekta u Kombolovoj ulici br. 4, skica u prilogu 2 

u Program održavanja komunalne infrastrukture na području Gradske četvrti Novi Zagreb – istok.

3. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost.



	
Ad. 5. Prijedlog zaključka o održavanju i čišćenju liftova u pothodnicima na području Gradske četvrti Novi Zagreb – istok

Članovi Vijeća primili su materijal uz poziv. 
Predsjednica uvodno obrazlaže predmetnu točku dnevnog reda te otvara raspravu.

Vijeće bez rasprave jednoglasno donosi


Z A K L J U Č A K
o održavanju i čišćenju liftova u pothodnicima na području 
Gradske četvrti Novi Zagreb – istok


1. Vijeće Gradske četvrti Novi Zagreb - istok predlaže nadležnom gradskom uredu da razmotri mogućnost postavljanja informativnih naljepnica na kojima se građane poziva da se obrate na kontakt brojeve telefona i pružatelja usluga u slučajevima kvarova liftova,  redovno održavanje liftova 2 puta mjesečno, uklanjanje i čišćenje grafita sa unutrašnjosti liftova, te provjeriti funkcionalnost svih liftova kako bi se otklonili učestali kvarovi.

2. Vijeće također predlaže nadležnom uredu za se oslikani pothodnik Središće – Zapruđe – Sopot – Utrine zaštiti antigrafitnim premazom radi sprječavanja potencijalnog vandalizma.

3. Vijeće dodatno predlaže nadležnom uredu da se na izlazima u pothodniku Središće – Zapruđe – Sopot – Utrine koji vode prema tramvajskim i autobusnim stajalištima postave table s oznakom linija te nazivima stajališta i smjerova.

4. Ovaj će Zaključak biti dostavljen Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za građenje komunalne infrastrukture i održavanje javnoprometnih površina, javnih objekata i javne rasvjete.


Ad. 6. Prijedlog zaključka o uređenju prostora u ulici Strohalov prilaz, k.č. 710/283, k.o. Zaprudski otok
Članovi Vijeća primili su materijal uz poziv. 
Predsjednica uvodno obrazlaže predmetnu točku dnevnog reda te otvara raspravu.

Vijeće bez rasprave jednoglasno donosi


Z A K L J U Č A K
o uređenju prostora u ulici Strohalov prilaz, k.č. 710/283, k.o. Zaprudski otok

1. Vijeće Gradske četvrti Novi Zagreb – istok podržava Zaključak Vijeća Mjesnog odbora Utrine o prijedlogu uređenja prostora ispred Judo kluba Lika u Strohalovom prilazu na k.č. 710/283, k.o. Zaprudski otok.

2. Vijeće Gradske četvrti Novi Zagreb - istok predlaže nadležnom gradskom uredu da razmotri mogućnost uređenja javnog prostora na predmetnoj lokaciji te isto uvrsti u svoje planove i programe u budućem razdoblju.

3. Ovaj će Zaključak biti dostavljen Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za građenje komunalne infrastrukture i održavanje javnoprometnih površina, javnih objekata i javne rasvjete.


Ad. 7. Prijedlog zaključka o izgradnji i održavanju javnog WC-a na Meštrovićevom trgu
Članovi Vijeća primili su materijal uz poziv. 
Predsjednica uvodno obrazlaže predmetnu točku dnevnog reda te otvara raspravu.

Vijeće bez rasprave jednoglasno donosi


Z A K L J U Č A K
o postavljanju i održavanju javnog WC-a na Meštrovićevom trgu

1. Vijeće Gradske četvrti Novi Zagreb – istok podržava Zaključak Vijeća Mjesnog odbora Zapruđe o izgradnji javnog WC-a na Meštrovićevom trgu.

2. Vijeće Gradske četvrti Novi Zagreb - istok predlaže nadležnom gradskom uredu da razmotri mogućnost izgradnje i budućeg održavanja javnog WC-a na predmetnoj lokaciji te isto uvrsti u svoje planove i programe u budućem razdoblju.


3. Ovaj će Zaključak biti dostavljen Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za građenje komunalne infrastrukture i održavanje javnoprometnih površina, javnih objekata i javne rasvjete.


Ad. 8. Prijedlog zaključka o redovitom čišćenju i pražnjenju koševa za otpatke na javnim površinama na području Mjesnog odbora Zapruđe
Članovi Vijeća primili su materijal uz poziv. 
Predsjednica uvodno obrazlaže predmetnu točku dnevnog reda te otvara raspravu.

Vijeće bez rasprave jednoglasno donosi


Z A K L J U Č A K
o redovitom čišćenju i pražnjenju koševa za otpatke na javnim površinama na području Mjesnog odbora Zapruđe

1. Vijeće Gradske četvrti Novi Zagreb – istok podržavajući Zaključak Vijeća Mjesnog odbora Zapruđe o postavljanju/zamjeni koševa za otpatke na javnim površinama koševima koje vrane ne mogu otvarati, predlaže nadležnoj podružnici učestaliji nadzor i pražnjenje postojećih košarica za sitni otpad na javnim površinama na području Mjesnog odbora Zapruđe.

2. Ovaj će Zaključak biti dostavljen društvu Zagrebački holding d.o.o., podružnici Čistoća.


Ad. 9. Prijedlog zaključka o izgradnji rampe za osiguranje pristupačnosti građevini osobama s invaliditetom i smanjene pokretljivosti ispred stambene zgrade Ulica Mije Šiloboda Bolšića 13
Članovi Vijeća primili su materijal uz poziv. 
Predsjednica uvodno obrazlaže predmetnu točku dnevnog reda te otvara raspravu.

Vijeće bez rasprave jednoglasno donosi


Z A K L J U Č A K
o izgradnji rampe za osiguranje pristupačnosti građevini osobama s invaliditetom i smanjene pokretljivosti ispred stambene zgrade Ulica Mije Šiloboda Bolšića 13


1. Vijeće Gradske četvrti Novi Zagreb – istok podržava Zaključak Vijeća Mjesnog odbora Sloboština o izgradnji rampe za osiguranje pristupačnosti građevini osobama s invaliditetom i smanjene pokretljivosti ispred stambene zgrade Ulica Mije Šiloboda Bolšića 13.

1. Vijeće Gradske četvrti Novi Zagreb - istok suglasno je s izgradnjom rampe za osiguranje pristupačnosti građevini osobama s invaliditetom i smanjene pokretljivosti na predmetnoj lokaciji.

1. Ovaj će Zaključak biti dostavljen Gradskom uredu za obnovu, izgradnju, prostorno uređenje, graditeljstvo i komunalne poslove (Klasa: 363-01/24-001/17; Urbroj: 251-10-51-3/003-24-38).



Ad. 10. Prijedlog zaključka o izgradnji parkirališta u Ulici Nade Klaić, k.č. 710/107 k.o. Zaprudski otok

Članovi Vijeća primili su materijal uz poziv. 
Predsjednica uvodno obrazlaže predmetnu točku dnevnog reda te otvara raspravu.

Vijeće bez rasprave jednoglasno donosi

Z A K L J U Č A K
o izgradnji parkirališta u Ulici Nade Klaić, k.č. 710/107 k.o. Zaprudski otok

1. Vijeće Gradske četvrti Novi Zagreb – istok podržava Zaključak Vijeća Mjesnog odbora Utrine o uređenju parkinga na k.č. 710/107, k.o. Zaprudski otok, u Ulici Nade Klaić.

2. Vijeće Gradske četvrti Novi Zagreb - istok predlaže nadležnim uredima da izdaju uvjete i suglasnost za izgradnju i uređenje parkirališta na predmetnoj površini te da projektiranje istoga uvrste u svoje planove i programe u budućem razdoblju.

3. Ovaj će Zaključak biti dostavljen Gradskom uredu za imovinu i stanovanje, Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za prostorno uređenje i graditeljstvo i Sektoru za ceste.


Ad. 11. Prijedlog zaključka o izgradnji parkirališta ispod Mosta mladosti

Članovi Vijeća primili su materijal uz poziv. 
Predsjednica uvodno obrazlaže predmetnu točku dnevnog reda te otvara raspravu.

Vijeće bez rasprave većinom glasova (15 ZA i 1 SUZDRŽANI) donosi


Z A K L J U Č A K
o izgradnji parkirališta ispod Mosta mladosti 

1. Vijeće Gradske četvrti Novi Zagreb – istok podržava Zaključak Vijeća Mjesnog odbora Zapruđe o prenamjeni neiskorištenog prostora ispod Mosta mladosti u parkiralište, po uzoru na parkiralište ispod Mosta slobode.

2. Vijeće Gradske četvrti Novi Zagreb - istok predlaže nadležnom uredu da ispita mogućnost izgradnje parkirališta na predloženoj lokaciji te projektiranje i izgradnju uvrsti u svoj Plan i Program u budućem razdoblju.

3. Ovaj će Zaključak biti dostavljen Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za ceste.


Ad. 12. Prijedlog zaključka o postavljanju video nadzora na sva dječja igrališta i vježbalište na području MO Zapruđe

Članovi Vijeća primili su materijal uz poziv. 
Predsjednica uvodno obrazlaže predmetnu točku dnevnog reda te otvara raspravu.

Vijeće bez rasprave većinom glasova (15 ZA i 1 SUZDRŽANI) donosi
 
 Z A K L J U Č A K
o postavljanju video nadzora na sva dječja igrališta i vježbalište na području MO Zapruđe

1. Vijeće Gradske četvrti Novi Zagreb – istok podržava Zaključak Vijeća Mjesnog odbora Zapruđe o postavljanju video nadzora na sva dječja igrališta i vježbalište na području Mjesnog odbora Zapruđe.

2. Vijeće Gradske četvrti Novi Zagreb - istok predlaže nadležnom uredu da razmotri prijedlog Vijeća te u svojim planovima osigura sredstva za postavljanje video nadzora na traženim lokacijama, u cilju sprječavanja devastacija i vandalizma na dječjim igralištima i vježbalištu na području Mjesnog odbora Zapruđe.

3. Ovaj će Zaključak biti dostavljen Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za komunalno i prometno redarstvo.


Ad. 13. Prijedlog zaključka o smirivanju prometa u Ulici Kamenarka

Članovi Vijeća primili su materijal uz poziv. 
Predsjednica uvodno obrazlaže predmetnu točku dnevnog reda te otvara raspravu.

Vijeće bez rasprave jednoglasno donosi


Z A K L J U Č A K
o smirivanju prometa u Ulici Kamenarka

1. Vijeće Gradske četvrti Novi Zagreb – istok podržava Zaključak Vijeća Mjesnog odbora Jakuševec o postavljanju uspornika u Ulici Kamenarka.

2. Vijeće Gradske četvrti Novi Zagreb - istok predlaže nadležnom gradskom uredu da razmotri prijedlog Vijeća Mjesnog odbora Jakuševec o postavljanju dodatnog uspornika prometa na navedenoj lokaciji, te mogućnost ograničenja brzine vozila s 40 km/h na 30km/h.

3. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost, Sektoru za promet.


Ad. 14. Prijedlog zaključka o postavljanju fizičkih prepreka za sprječavanje nepropisnog parkiranja vozila u zoni pješačkih prijelaza, u Ulici Božidara Magovca kod kbr. 52


Članovi Vijeća primili su materijal uz poziv. 
Predsjednica uvodno obrazlaže predmetnu točku dnevnog reda te otvara raspravu.

Vijeće bez rasprave jednoglasno donosi


Z A K L J U Č A K
o postavljanju fizičkih prepreka za sprječavanje nepropisnog parkiranja vozila u zoni pješačkih prijelaza, u Ulici Božidara Magovca kod kbr. 52

1. Vijeće Gradske četvrti Novi Zagreb – istok podržavajući Zaključak Vijeća Mjesnog odbora Travno o postavljanju stupića u Ulici Božidara Magovca k.br. 52 predlaže nadležnom uredu da provodi učestaliji nadzor nepropisno parkiranih vozila na predmetnoj lokaciji.

2. Vijeće Gradske četvrti Novi Zagreb - istok također predlaže nadležnom gradskom uredu da razmotri prijedlog Vijeća Mjesnog odbora Travno o postavljanju fizičkih prepreka u svrhu sprječavanja nepropisnog parkiranja vozila i osiguravanja sigurnog kretanja pješaka, osobito djece na putu prema školi, u zoni pješačkih prijelaza u Ulici Božidara Magovca kod kbr. 52.

3. Ovaj će Zaključak biti dostavljen Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za komunalno i prometno redarstvo te Gradskom uredu za mjesnu samoupravu, promet, civilnu zaštitu i sigurnost, Sektoru za promet.


Ad. 15. Prijedlog zaključka o postavljanju fizičkih prepreka za sprječavanje nepropisnog parkiranja vozila na nogostupu u Šišićevoj ulici

Članovi Vijeća primili su materijal uz poziv. 
Predsjednica uvodno obrazlaže predmetnu točku dnevnog reda te otvara raspravu.

Vijeće bez rasprave jednoglasno donosi


Z A K L J U Č A K
o postavljanju fizičkih prepreka za sprječavanje nepropisnog parkiranja vozila na nogostupu u Šišićevoj ulici

1. Vijeće Gradske četvrti Novi Zagreb – istok podržavajući Zaključak Vijeća Mjesnog odbora Utrine o prijedlogu građanina D.Š. da se na adresi Karamanov prilaz 1 iza Šišićeve ulice osigura nesmetan prolaz za vozila i djelatnike čistoće predlaže nadležnom uredu da predlaže nadležnom uredu da provodi učestaliji nadzor nepropisno parkiranih vozila na predmetnoj lokaciji.

2. Vijeće Gradske četvrti Novi Zagreb - istok također predlaže nadležnom gradskom uredu da razmotri prijedlog Vijeća Mjesnog odbora Utrine o postavljanju fizičkih prepreka na nogostupu u Šišićevoj ulici, u zoni pješačke staze kod stambenog objekta Karamanov prilaz 1, u svrhu sprječavanja nepropisnog parkiranja vozila i osiguravanja nesmetanog prolaza djelatnika čistoće, sukladno skici u prilogu.
 
3. Ovaj će Zaključak biti dostavljen Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za komunalno i prometno redarstvo te Gradskom uredu za mjesnu samoupravu, promet, civilnu zaštitu i sigurnost, Sektoru za promet.


Ad. 16. Prijedlog o postavljanju fizičkih prepreka za sprječavanje nepropisnog parkiranja vozila kod stambene zgrade u Ulici Hrastin prilaz

Članovi Vijeća primili su materijal uz poziv. 
Predsjednica uvodno obrazlaže predmetnu točku dnevnog reda te otvara raspravu.

Vijeće bez rasprave jednoglasno donosi


Z A K L J U Č A K
o postavljanju fizičkih prepreka za sprječavanje nepropisnog parkiranja vozila kod stambene zgrade u Ulici Hrastin prilaz

1. Vijeće Gradske četvrti Novi Zagreb – istok podržavajući Zaključak Vijeća Mjesnog odbora Utrine o pomicanju žardinjere kraj Barčevog trga na adresi Hrastin prilaz 3 predlaže nadležnom uredu da provodi učestaliji nadzor nepropisno parkiranih vozila na predmetnoj lokaciji.

2. Vijeće također predlaže nadležnom ureda da razmotri mogućnost postavljanja fizičkih prepreka u svrhu sprječavanja nepropisnog parkiranja vozila i osiguravanja neometanog kretanja pješaka na pješačkom putu kraj zgrade na predmetnoj lokaciji, sukladno skici u prilogu.

3. Vijeće dodatno predlaže nadležnom uredu da razmotri mogućnost postavljanja fizičkih prepreka za sprječavanje nepropisnog parkiranja na adresi Barčev trg kod stambene zgrade kbr. 13, također sukladno skici u prilogu.

4. Ovaj će Zaključak biti dostavljen Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za komunalno i prometno redarstvo te Gradskom uredu za mjesnu samoupravu, promet, civilnu zaštitu i sigurnost, Sektoru za promet.


Ad. 17. Prijedlog zaključka o rješavanju problematike nepropisnog parkiranja na križanju ulica Skokov prilaz i Ukrajinska ulica

Članovi Vijeća primili su materijal uz poziv. 
Predsjednica uvodno obrazlaže predmetnu točku dnevnog reda te otvara raspravu.

Vijeće bez rasprave jednoglasno donosi


Z A K L J U Č A K
o rješavanju problematike nepropisnog parkiranja na križanju ulica Skokov prilaz i Ukrajinska ulica

1. Vijeće Gradske četvrti Novi Zagreb – istok podržava Zaključak Vijeća Mjesnog odbora Utrine o prijedlogu prometnog rješavanja sigurnosti na križanju ulica Skokov prilaz i Ukrajinska ulica.

2. Vijeće Gradske četvrti Novi Zagreb - istok traži od nadležnog ureda da razmotri prijedlog Vijeća te predloži rješenje za nepropisno parkiranje vozila koja ometaju izlaz iz ulice Skokov prilaz na Ukrajinsku ulicu.

3. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost, Sektor za promet.



Ad. 18. Prijedlog zaključka o svjetlosnom onečišćenju s površine k.č.br. 719/293, k.o. Zaprudski otok

Članovi Vijeća primili su materijal uz poziv. 
Predsjednica uvodno obrazlaže predmetnu točku dnevnog reda te otvara raspravu.

Vijeće bez rasprave jednoglasno donosi


Z A K L J U Č A K
o svjetlosnom onečišćenju s površine k.č.br. 719/293, k.o. Zaprudski otok


1. Vijeće Gradske četvrti Novi Zagreb – istok podržava Zaključak Vijeća Mjesnog odbora Utrine o svjetlosnom onečišćenju s prostora k.č. 719/293, k.o. Zaprudski otok uzrokovano reklamnim totemom objekta HG Spot, Avenija Dubrovnik 46.

2. Vijeće Gradske četvrti Novi Zagreb - istok predlaže nadležnom tijelu da izvrši inspekcijski nadzor predmetne lokacije sukladno prijavi o svjetlosnom onečišćenju uzrokovanom reklamnim totemom te Vijeću dostavi očitovanje.

3. Ovaj će Zaključak biti dostavljen Državnom inspektoratu, Šubićeva 29.



Ad. 19. Prijedlog zaključka o postavljanju prometnog ogledala u Balokovićevoj ulici

Članovi Vijeća primili su materijal uz poziv. 
Predsjednica uvodno obrazlaže predmetnu točku dnevnog reda te otvara raspravu.

Vijeće bez rasprave jednoglasno donosi


Z A K L J U Č A K
o postavljanju prometnog ogledala u Balokovićevoj ulici

1. Vijeće Gradske četvrti Novi Zagreb – istok podržava Zaključak Vijeća Mjesnog odbora Zapruđe o postavljanju prometnog ogledala u Balokovićevoj ulici, u svrhu osiguravanja preglednosti izlaska vozila s parkirališta kod stambene zgrade kbr. 25-37.

2. Vijeće Gradske četvrti Novi Zagreb - istok predlaže nadležnom uredu da razmotri mogućnost i izda rješenje o postavljanju prometnog ogledala sukladno prijedlogu Vijeća Mjesnog odbora i skici u prilogu.

3. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost, Sektoru za promet.



Ad. 21. Prijedlog zaključka o smanjenju broja rezerviranih parkirališnih mjesta za taxi vozila na zapadnom dijelu parkirališta u Balokovićevoj ulici

Članovi Vijeća primili su materijal uz poziv. 
Predsjednica uvodno obrazlaže predmetnu točku dnevnog reda te otvara raspravu.

Vijeće bez rasprave jednoglasno donosi


Z A K L J U Č A K
o smanjenju broja rezerviranih parkirališnih mjesta za taxi vozila na zapadnom dijelu parkirališta u Balokovićevoj ulici

1. Vijeće Gradske četvrti Novi Zagreb – istok podržava Zaključak Vijeća Mjesnog odbora o smanjenju broja rezerviranih parking mjesta za taxi vozila na zapadnom dijelu parkirališta Balokovićeve ulice, u zoni križanja s Meštrovićevim trgom 1D.

2. Vijeće Gradske četvrti Novi Zagreb - istok predlaže nadležnom uredu da razmotri mogućnost smanjenja broja rezerviranih parkirališnih mjesta za taxi vozila te na istim mjestima uspostavi parkirališta mjesta za građanstvo, sukladno prijedlogu Vijeća Mjesnog odbora i skici u prilogu.

3. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost, Sektoru za promet.



Ad. 22. Pitanja, prijedlozi i obavijesti


Predsjednica Vijeća obavještava Vijeće o održanom sastanku s pročelnikom Gradskog ureda na temu provedbe aktivnosti i ugovaranja akcija iz Plana komunalnih aktivnosti Gradske četvrti Novi Zagreb – istok u 2025. Najavljuje početak radova na aktivnostima iz PKA u nadležnosti podružnice Zrinjevac.
Predsjednica obavještava vijećnike kako radovi na izgradnji tramvajske pruge u Sarajevskoj cesti započinju u trećem mjesecu 2025.
Predsjednica poziva vijećnike na neslužbeno otvorenje novo oslikanog pothodnika  na križanju Avenije Dubrovnik i Ulice SR Njemačke u petak, 31. siječnja 2025. u 15 sati.
[bookmark: _GoBack]Predsjednica također obavještava vijećnike o vandaliziranom pothodniku Sopot – Središće te kako je isto prijavljeno policiji i nadležnom gradskom uredu. 
Tihomir Vedriš postavlja upit vezano uz radove na uređenju platoa Kineski zid.
Predsjednica Vijeća odgovara kako će prema nadležnom uredu postaviti upit i obavijestiti vijeće po primitku odgovora.
Predsjednica Vijeća najavljuje iduću sjednicu Vijeća za 27. veljače 2025.





Dovršeno u 19:40 sati.
Zapisnik sastavila: 
Martina Kurić




KLASA: 024-08/25-002/25
URBROJ: 251-13-11-9/001-25-2
Zagreb, 30. siječnja 2025.

Predsjednica
Vijeća Gradske četvrti
Novi Zagreb – istok

Ivana Gucek


Prilog:
-	Tablica evidencije glasovanja vijećnika po točkama dnevnog reda sjednice

NAPOMENA

1 MARSELA ALIĆ + + + + + + + + + + + + + + + + + + + +

2 BRANKA ČIŽMEŠIJA

3 OLGICA GAVRILOVIĆ + + + + + + + + + + + + + + + + + + + +

4 IVANA GUCEK + + + + + + + + + + + + + + + + + + + +

5 MARTINA HEGEDUŠIĆ

6 SANDRA KAPETANOVIĆ BITIĆI + + + + + + + + + + + 0 + + + + + + + +

7 FRANE KNEZOVIĆ + + + + + + + + + + + + + + + + + + + +

8 MILAN KNEŽEVIĆ + + + + + + + + + + + + + + + + + + + +

9 SVJETLANA LUGAR + + + + + + + + + + + + + + + + + + + +

10 ISKRA MANDARIĆ + + + + + + + + + + + + + + + + + + + +

11 DAVOR MATKOVIĆ + 0 + + + + + + + + + + + + + + + + + +

12 MATEJ MIŠIĆ + + + + + + + + + + + + + + + + + + + +

13 VANJA MOJZEŠ + + + + + + + + + + + + + + + + + + + +

14 RUŽICA PALIJAN + + + + + + + + + + + + + + + + + + + +

15 VALENTINO RAJKOVIĆ

16 GORAN ŠIKIĆ + + + + + + + + + + + + + + + + + + + +

17 JADRANKA ŠLIPOGOR + + + + + + + + + + + + + + + + + + + +

18 TIHOMIR VEDRIŠ + + + + + + + + + + + + + + + + + + + +

19 ANDREJ VIDATIĆ + + + + + + + + + + 0 + + + + + + + + +

*  ZA=  +

    PROTIV=  —

    SUZDRŽAN=  0

    NIJE PRISUTAN= prekrižiti ime

Prezime Ime

34.(31.01.2024.) 35.(27.02.2024.) 36.(26.03.2024.) 37.(24.04.2024.)

38.(28. 05.2024.) 39.(11. 06.2024.) 40.(09. 07.2024.) 41.(29. 08.2024.) 42.(30. 09.2024.)

43.(28.10.2024.) 44.(28.11.2024.) 45.(23.12.2024.)

BOGOVAC  TONKO

+ + + + + + + +

ALIĆ MARSELA

+ + - - - - + -

ČIŽMEŠIJA BRANKA

+ - + + + - + - + + + +

FRIDA KRISTIJAN + + + + + +

GAVRILOVIĆ OLGICA

+ + + + + + + + + + + +

GUCEK IVANA - predsjednica

+ + + +

HEGEDUŠIĆ MARTINA - - + + + - + + + + - -

KAPETANOVIĆ BITIĆI SANDRA

+ + + + + + + + + + + +

KNEZOVIĆ FRANE

+ + + - + +

KNEŽEVIĆ MILAN + + + + + + + + + + + +

LUGAR SVJETLANA - potpredsjednica

+ + + - + + + + + + + +

MANDARIĆ ISKRA

+ + + + + + + + + + - +

MATKOVIĆ DAVOR

+ + + + + - - + + + + +

MIŠIĆ MATEJ

+ + + - + + + + + + + +

MOJZEŠ VANJA

+ + + + + + + - + - - +

MUHVIĆ ŠTEFICA + + + + + +

PALIJAN RUŽICA

- - - - - - - - + + + +

RAJKOVIĆ  VALENTINO + + + + + +

ŠARIĆ VJERAN

+ + + +

ŠIKIĆ  GORAN + + + + + + + + + + + +

ŠLIPOGOR JADRANKA

+ + + + + + + + + + + +

VEDRIŠ TIHOMIR

+ + + + + - + + + + + +

VIDATIĆ ANDREJ

+ + + + + + + + + + + -

17 16 18 16 18 14 16 15 18 16 16 16

89%84%95%84%95%74%84%79%95%84%84%84%

PRISUSTVOVANJE SJEDNICAMA 2021. -  2025.

Broj i datum sjednice



Ukupno prisutnih

Postotak prisutnih


